
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2278 


31 Δεκεμβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


1) Σύσταση ιδίου Νομικού Προσώπου Δ.Δ. με την επω¬ 
νυμία «Οργανισμός Κοινωνικής - Πολιτιστικής και 
Τουριστικής Ανάπτυξης Δήμου Μαλακασίου» με 
έδρα την Παναγία. 2) Διάλυση και συνένωση «Λαο- 
γραφικού Μουσείου» πρώην Κοιν. Παναγίας, με το 

υπό (1) σύσταση Νομικό Πρόσωπο Δ.Δ. 1 

Διορισμός μελών Διοικητικής Επιτροπής Στρατιωτι¬ 
κών Επιτάξεων. 2 

Τροποποίηση του καταστατικού της Δημοτικής Επιχεί¬ 
ρησης Ανάπτυξης Δήμου Κορινθίων (Δ.Ε.Α.Δ.Κ.).. 3 

Σύσταση Δημοτικού Νομικού Προσώπου με την επω¬ 
νυμία «Οργανισμός Βρεφονηπιακών & Παιδικών 

Σταθμών Δήμου Κορινθίων». 4 

Συγκρότηση Ειδικής Επιτροπής Αξιολόγησης του άρ¬ 
θρου 54 παρ. 4 του Ν. 1943/1991. 5 

Σύσταση Νομικού προσώπου στο Δήμο Οπουντίων με 
την επωνυμία «ΔΗΜΟΤΙΚΟ ΩΔΕΙΟ ΟΠΟΥΝΤΙΩΝ... 6 

Τροποποίηση της 13264/18.11.1998 απόφασης Νο¬ 
μάρχη Σερρών. 7 


ΑΠΟΦΑΣΕΙ Σ 

Αριθ. 15573 (1) 

1) Σύσταση ιδίου Νομικού Προσώπου Δ.Δ. με την επωνυ¬ 
μία «Οργανισμός Κοινωνικής - Πολιτιστικής και Τουρι¬ 
στικής Ανάπτυξης Δήμου Μαλακασίου» με έδρα την 
Παναγία. 2) Διάλυση και συνένωση «Λαογραφικού 
Μουσείου» πρώην Κοιν. Παναγίας, με το υπό (1) σύ¬ 
σταση Νομικό Πρόσωπο Δ.Δ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου, 203 Δ.Κ.Κ. (Π.Δ. 410/95) 
«σύσταση δημοτικών & κοινοτικών νομικών προσώπων». 

2. Τις διατάξειςτου άρθρου 27 Ν. 2081/92 «Έλεγχος δα¬ 
πανών που προκαλούν οι κανονιστικές διοικητικές πρά¬ 
ξεις». 

3. Την αριθμ. 131/99 απόφαση Δημοτικού Συμβουλίου 


Μαλακασίου, αναφορικά με το αντικείμενο του θέματος, 
αποφασίζουμε: 

1. Συνιστάται ίδιο Νομικό Πρόσωπο Δημοσίου Δικαίου 
με την επωνυμία «Οργανισμός Κοινωνικής - Πολιτιστικής 
& Τουριστικής Ανάπτυξης Δήμου Μαλακασίου» με έδρα 
την Παναγία. 

2. Σκοπός του Νομικού Προσώπου είναι: 

• Η Κοινωνική και Πολιτιστική ανάπτυξη, καθώς και η 
Τουριστική, σε όλα τα διαμερίσματα του Δήμου Μαλακα¬ 
σίου. 

• Η δημιουργία πνευματικών κέντρων, αναγνωστηρίων, 
δανειστικών βιβλιοθηκών, χώρων διαλέξεων, συζητήσεων 
και προβολής του Δήμου και των δραστηριοτήτων του. 

• Η διοργάνωση θεατρικών παραστάσεων, κινηματο¬ 
γραφικών προβολών και άλλων καλλιτεχνικών εκδηλώσε¬ 
ων, καθώς και μορφωτικών σεμιναρίων και διαλέξεων. 

• Η δημιουργίαΤοπικού Ιστορικού αρχείου, η εξεύρεση 
και διαφύλαξη λαογραφικού υλικού της περιοχής, καθώς 
και η διοργάνωση σχετικών με τα θέματα αυτά εκδήλώσε- 
ων. 

• Η προώθηση για επίλυση των προβλημάτων των δη¬ 
μοτών με ανοιχτές συζητήσεις και λήψη αποφάσεων για 
τη βελτίωση των συνθηκών ποιότητας ζωής αυτών. 

• Η διαφύλαξη και διάδοση της πολιτιστικής μας κλη¬ 
ρονομιάς. 

• Η γνωριμία με τη φύση και η ευαισθησία των πολιτών 
σε θέματα προστασίας του περιβάλλοντος και δημόσιας 
υγείας. 

• Η ανάπτυξη και προώθηση προϋποθέσεων συνεργα¬ 
σίας με άλλους φορείς και πολιτιστικών και Κοινωνικών 
θεμάτων, καθώς και η συμμετοχή ή και συνδιοργάνωση 
Κοινωνικο-πολιτιστικών εκδηλώσεων με φορείς άλλων πε¬ 
ριοχών εντός και εκτός Ελλάδας. 

• Η οικονομική ενίσχυση για έκδοση βιβλίων, ενημερω¬ 
τικών και διαφωτιστικών εντύπων ή άλλου υλικού που 
αφορούν την ιστορία και την παράδοση του Τόπου μας, 
καθώς και την καταγωγή των κατοίκων της ορεινής αυτής 
περιοχής. 

• Η δημιουργία Μουσικής Σχολής για τη διδασκαλία 
λαϊκών μουσικών οργάνων και την καλλιέργεια του μουσι¬ 
κού αισθήματος για την ψυχαγωγία των κατοίκων του Δή¬ 
μου και τη διατήρηση των ηθών και εθίμων της περιοχής 
αυτής. 

• Η παροχή υποτροφιών σε άριστους σπουδαστές Μέ¬ 
σης και Ανώτατης Εκπαίδευσης. 

• Η Τουριστική ανάπτυξη με συνεχείς επισκέψεις και 
περιηγήσεις αυτών σε Αρχαιολογικά μνημεία, μονές και 
εκκλησιαστικούς χώρους. 

• Η δημιομργία αθλητικών ομάδων με πολυποίκιλες 
δραστηριότητες για την καλλιέργεια του αθλητικού πνεύ¬ 
ματος. 

• Η αξιοποίηση του φυσικού πλούτου της περιοχής επ’ 
ωφελεία του Δήμου και των δημοτών του με την κατα¬ 
σκευή μονάδων υποδομής γενικού ενδιαφέροντος. 

• Η αξιοποίηση και υλοποίηση Εθνικών & Ευρωπαϊκών 
προγραμμάτων στον πολιτισμό, τουρισμό, αθλητισμό και 
άλλους τομείς. 

3. Εδρα του πολιτιστικού & αναπτυξιακού αυτού Νομι¬ 
κού Προσώπου ορίζεται η Παναγία, θα στεγάζεται δε σε 
χώρο που θα παραχωρήσει κατά χρήση ο Δήμος Μαλα- 
κασίου. Παραρτήματα του Νομικού Προσώπου μπορούν 
να συσταθούν και να λειτουργήσουν σε οποιοδήποτε άλ¬ 
λο διαμέρισμα του Δήμου. 

4. Πόροι του Νομικού Προσώπου είναι: 

• Η ετήσια επιχορήγηση του Δήμου, ποσού δραχμών 
2.000.000, το οποίο δε θα μπορεί να είναι μικρότερο τα 
επόμενα έτη και θα διαμορφώνεται ανάλογα με τις ανά¬ 
γκες του Ν.Π.Δ.Δ. και τις δυνατότητες του Δήμου. 

• Οι κρατικές επιχορηγήσεις ή άλλη νόμιμη πρόσοδος. 

• Οι δωρεές, κληρονομιές και κληροδοσίες. 

• Οι εισφορές δημοτών και φίλων ή και άλλων Νομικών 
Προσώπων. 

• Έσοδα από εκδηλώσεις ή από αντίτιμο παρεχομένων 
πραγμάτων ή υπηρεσιών. 

• Πρόσοδοι από τυχόν περιουσιακά στοιχεία αυτού και 
από υλοποίηση και συμμετοχή σε Εθνικά ή Ευρωπαϊκά 
προγράμματα. 

5. Το Νομικό Πρόσωπο διοικείται από εννεαμελές Διοι¬ 
κητικό Συμβούλιο που ορίζεται με απόφαση του Δημοτι¬ 
κού Συμβουλίου Μαλακασίου, η θητεία του οποίου ακο¬ 
λουθεί τη δημοτική περίοδό. 

6. Το Νομικό Πρόσωπο εκπροσωπείται στα Δικαστήρια 
και ενώπιον κάθε Δημόσιας Αρχής από τον Πρόεδρο αυ¬ 
τού και όταν αυτός απουσιάζει ή κωλύεται από τον Αντι¬ 
πρόεδρο. 

7. Το Νομικό Πρόσωπο τηρεί σφραγίδα κυκλική με χα¬ 
ραγμένες τις λέξεις: «ΟΡΓΑΝΙΣΜΟΣ ΚΟΙΝΩΝΙΚΗΣ - ΠΟ¬ 
ΛΙΤΙΣΤΙΚΗΣ & ΤΟΥΡΙΣΤΙΚΗΣ ΑΝΑΠΤΥΞΗΣ ΔΗΜΟΥ ΜΑΛΑ- 
ΚΑΣΙΟΥ» και στο κέντρο αυτής «Το άγαλμα της Κουτσού- 
φλιανης». 

8. Για κάθε άλλο ζήτημα που δεν προβλέπεται από τις 
• διατάξεις της παρούσας, επιλαμβάνεταιτο Δημοτικό Συμ¬ 
βούλιο με αποφάσεις του. 

9. Με τη σύσταση του Νομικού Προσώπου προκαλείται 
δαπάνη ύψους τουλάχιστον δύο εκατομμυρίων 
(2.000.000 δρχ.) σε βάρος του προϋπολογισμού του Δή¬ 
μου Μαλακασίου, η οποία θα προσαρμόζεται ανάλογα με 
τις έκτακτες ανάγκες του Οργανισμού και τα επόμενα οι¬ 
κονομικά έτη. 

10. Με την απόφαση αυτή «Περί συστάσεως του Νομι¬ 
κού Προσώπου με την επωνυμία “Οργανισμός Κοινωνι¬ 
κής - Πολιτιστικής & Τουριστικής Ανάπτυξης Δήμου Μα¬ 
λακασίου”» διαλύεται & συγχωνεύεται με το υπό σύστα¬ 
ση Ν.Π. - Το Νομικό Πρόσωπο, «ΛΑΟΓΡΑΦΙΚΟ 
ΜΟΥΣΕΙΟ», πρώην Κοινότητας Παναγίας, το οποίο είχε 
συσταθεί με την αριθμ. 5951/29.4.98 απόφαση του Δ/ντή 
Τοπ. Αυτ/σης & Δ/σης Ν. Τρικάλων και είχε δημοσιευθεί 
στο αριθμ. 473/19.5.98 ΦΕΚ. 


11. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Τρίκαλα, 9 Δεκεμβρίου 1999 

Με εντολή Γενικού Γραμματέα Περιφέρειας 
Ο Διευθυντής Τοπικής Αυτοδιοίκησης και Διοίκησης 
ΒΑΣ. ΤΣΑΤΣΑΓΙΑΣ 

-«- 

Αριθ. 9622 ( 2 ) 

Διορισμός μελών Διοικητικής Επιτροπής Στρατιωτικών 
Επιτάξεων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις: α) του Ν. 4442/1929 «περί στρατιωτι¬ 
κών και ναυτικών εισφορών και ναυλώσεων» όπως τροπο¬ 
ποιήθηκαν μεταγενέστερα, β) του Π.Δ. 115/1984, γ) του 
άρθρου 14 του Ν. 2399/96 και δ) την αριθ. ΔΟΑ/Φ- 
6/6/13600/12.6.96 εγκύκλιο του ΥΠ.ΕΣ.-Δ.Δ.&Α. 

2. Την 8-11/1980 πάγια διαταγή του ΓΕΣ περί των Διοι¬ 
κητικών Δικαστηρίων Στρατιωτικών Επιτάξεων. 

3. Το Φ.851/2/158018/9.10.99 έγγραφο της ΑΣΔΕΝ, με 
το οποίο προτείνονται τα Στρατιωτικά μέλη της ΔΕΣΕ για 
το έτος 2000. 

4. Την αριθ. 146/16.11.99 πράξη του Πρωτοδικείου Ρε- 
θύμνης, με την οποία ορίζονται οι Πρωτόδικες μέλη της 
ΔΕΣΕ για το έτος 2000, αποφασίζουμε: 

Διορίζουμε τα μέλη της ΔΕΣΕ του Ν. Ρεθύμνης για το 
έτος 2000, ως εξής: 

Α. ΤΑΚΤΙΚΑ ΜΕΛΗ 

1. Πρατικάκης Χαρίδημος, Πρόεδρος Πρωτοδικών Ρε¬ 
θύμνης, ως Πρόεδρο. 

2. Κυραλέου Παρασκευή, Πρωτόδικης Ρεθύμνου. 

3. Μαυράκης Ιωσήφ, Τχης (ΠΖ) 44 ΣΠ. 

4. Βασιλείου Δημήτριος, Τχης (ΠΖ) 44 ΣΠ. 

5. Λαπιδάκης Μαρίνος, Πρ/νος ΔΟΥ Ρεθύμνου 
Β. ΑΝΑΠΛΗΡΩΜΑΤΙΚΑ ΜΕΛΗ 

1. Γερωνυμάκης Ιωάννης, Πρωτόδικης Ρεθύμνου. 

2. Κατσάπη Βικτωρία, Πρωτόδικης Ρεθύμνου. 

3. Σκιρλής Άγγελος, Τχης (ΠΖ) 547 ΤΠ. 

4. Αϊβαλιωτάκης Δημήτριος, Αγος (ΠΖ) 44 ΣΠ. 

5. Καλλιονάκης Γεώργιος, Αν.Πρ/νου Δ.Ο.Υ. Ρεθύμνου. 
Γραμματέα της Επιτροπής ορίζουμε τον Αποστολάκη 

Μιχαήλ, υπάλληλο της Δ/νσης Τοπ. Αυτ/σης & Δ/σης Ρε¬ 
θύμνης. 

Η απόφαση αυτή να δημοσιευθεί, ως έχει, στην Εφημε¬ 
ρίδα της Κυβερνήσεως. 

Ρέθυμνο, 30 Νοεμβρίου 1999 

Με εντολή Γενικού Γ ραμματέα Περιφέρειας 
Ο Διευθυντής 

ΑΡΙΣΤΟΜΕΝΗΣ ΚΟΥΤΑΝΤΟΣ 

Αριθ. 18729 ( 3 ) 

Τροποποίηση του καταστατικού της Δημοτικής Επιχεί¬ 
ρησης Ανάπτυξης Δήμου Κορινθίων (Δ.Ε.Α.Δ.Κ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις των άρθρων 277-284του Π.Δ. 410/95 και 
του Ν. 2503/97. 

2. Τις διατάξεις του άρθρου 27 του Ν. 2081/92 με το 
οποίο προστέθηκε νέο άρθρο στο Ν. 155 8/8 5 και το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

3. Την αριθ. 9191/1996 απόφαση του Περ/κου Δ/ντή Ν. 
Κορινθίας «περί σύστασης Δημοτικής Επιχ/σης Ανάπτυ¬ 
ξης Δήμου Κορινθίων (Δ.Ε.Α.Δ.Κ.)», η οποία δημοσιεύθη- 
κε στο ΦΕΚ 470/20.6.96 τ.Β'. 

4. Την αριθ. 18/362/1999 νομίμως ληφθείσα απόφαση 
του Δημοτικού Συμβουλίου Κορινθίων «περί τροποποίη¬ 
σης του καταστατικού της Δημοτικής Επιχείρησης Ανά¬ 
πτυξης Δήμου Κορινθίων». 

5. Το αριθ. 14932/25.11.99 έγγραφο της Περιφέρειας 
Πελ/σου περί αξιολόγησης της Οικονομοτεχνικής μελέ¬ 
της σκοπιμότητας διεύρυνσης σκοπών και τροποποίησης 
της συστατικής πράξης της Δημοτ. Επιχ/σης Ανάπτυξης 
Δήμου Κορινθίων, αποφασίζουμε: 

Τροποποιούμε την αριθ. 9191/28.5.96 (ΦΕΚ 470/1996 
τ.Β') απόφαση του Περ/κού Δ/ντή Ν. Κορινθίας «περί σύ¬ 
στασης Δημοτικής Επιχείρησης Ανάπτυξης Δ.Ε.Α.Δ.Κ. 
Δήμου Κορινθίων» το καταστατικό της οποίας διαμορφώ¬ 
νεται ως εξής: 

1. Στοιχεία του φορέα 

1.1. Επωνυμία, έδρα, νομική μορφή, Δ.Σ. της επιχείρη¬ 
σης 

Η επιχείρηση θα έχει την επωνυμία «Αναπτυξιακή και 
Κατασκευαστική Δημοτική Επιχείρηση Δήμου Κορινθίων» 
και θα αποτελεί ίδιο νομικό πρόσωπο ιδιωτικού δικαίου 
και θα είναι αμιγής Δημοτική Επιχείρηση και διέπεται 
κατ’αρχήν από τις διατάξεις των άρθρων 277-284, 287, 
291 του Π .Δ. 410/1995 και τις σχετικές διατάξεις του Αστι¬ 
κού Κώδικα και του Εμπορικού νόμου. 

Η έδρα της επιχείρησης θα είναι στην Κόρινθο και θα δι- 
οικείται από Διοικητικό Συμβούλιο. 

Ο ορισμός των μελών του Δ.Σ. της επιχείρησης καθώς 
και ο ορισμός του Προέδρου και Αντιπροέδρου θα γίνει 
από το Δημοτικό Συμβούλιο, όπως προβλέπεται στις 
παρ. 1 και2του άρθρου 278τουΠ.Δ. 410/1995, ενώ οι αρ¬ 
μοδιότητες του Δ.Σ. καθορίζονται από το άρθρο 279 του 
Δ.Κ.Κ. (Π.Δ. 410/1995). 

Από τα μέλη του Δ.Σ πέντε (5) θα είναι αιρετοί εκπρό¬ 
σωποι του Δήμου εκ των οποίων ένας θα προέρχεται από 
την μειοψηφία, τρεις (3) δημότες που να έχουν πείρα η 
γνώσεις σχετικές με το αντικείμενο της επιχείρησης, ένας 
(1) εκπρόσωπος των εργαζομένων εφ’ όσον η επιχείρηση 
απασχολεί περισσότερους από 20 εργαζομένους και 
ένας (1) εκπρόσωπος κοινωνικού φορέα της περιοχής. Αν 
η εν λόγω επιχείρηση απασχολεί περισσότερους από 20 
εργαζομένους, θα αντικατασταθεί η μία θέση του δημότη 
με τον εκπρόσωπο των εργαζομένων. 

1.2. Τόπος εγκατάστασης των δραστηριοτήτων της επι¬ 
χείρησης 

Η Δημοτική επιχείρηση πρόκειται να στεγαστεί σε χώ¬ 
ρους εντός των ορίων του διευρυμένου Δήμου Κορινθίων. 

1.3. Σκοποί της επιχείρησης 

Οι σκοποί της επιχείρησης είναι: 

1. Η στήριξη και υποβοήθηση του δήμου στο αναπτυ¬ 
ξιακό του έργο. 

2. Η ανάληψη και άσκηση των αρμοδιοτήτων που θα 
παραχωρηθούν από τον δήμο στην επιχείρηση, στον το¬ 
μέα παροχής υπηρεσιών. 

3. Η συμμετοχή και η διαχείριση αναπτυξιακών προ¬ 
γραμμάτων και πρωτοβουλιών, που εκπορεύονται και 


συγχρηματοδοτούνται από την Ευρωπαϊκή Ένωση και 
άλλους Εθνικούς η διεθνείς οργανισμούς. 

4. Η ανάληψη και υλοποίηση κοινοτικών και εθνικών 
προγραμμάτων επιμορφωτικού, πολιτιστικού, αναπτυξια¬ 
κού και ερευνητικού χαρακτήρα, και η διοργάνωση, πα¬ 
ραγωγή και παρουσίαση πολιτιστικών εκδηλώσεων, επι¬ 
μορφωτικών και ψυχαγωγικών δραστηριοτήτων. 

5. Η συμβολή στην πολύπλευρη και συμπληρωματική 
ανάπτυξη της περιοχής και βελτίωση της ποιότητας ζωής 
των κατοίκων και των επισκεπτών της περιοχής μέσω της 
υλοποίησης κοινωνικών, πολιτιστικών, και αθλητικών 
προγραμμάτων και εκδηλώσεων. 

6. Η διεκπεραίωση τοπικών και περιφερειακών προ¬ 
γραμμάτων σε συνεργασία με τις αρχές και τους φορείς 
της περιοχής, ώστε να επιτυγχάνεται η αξιοποίηση των 
τοπικών δυνάμεων και υποδομών. 

7. Η προώθηση των δράσεων που αποσκοπούν στην 
ανάπτυξη πνεύματος αλληλεγγύης και συνεργασίας με¬ 
ταξύ των κατοίκων της περιοχής, με την προβολή των κοι¬ 
νών ενδιαφερόντων και παραδόσεων, της κοινής κληρο¬ 
νομιάς και την διατήρηση των κοινών αξιών της περιοχής, 
φυσικών, αισθητικών, ανθρωπιστικών. 

8. Εκπόνηση προγραμμάτων και ενεργειών που ενισχύ¬ 
ουν την ενδογενή κοινωνική, πολιτιστική και οικονομική 
ανάπτυξη. 

9. Η προβολή της περιοχής μέσα από την έκδοση του¬ 
ριστικών εντύπων, αφισών, βιβλίων κ.λπ., καθώς κρι με 
την συμμετοχή σε εγχώριες διεθνείς εκθέσεις. 

10. Η παρέμβαση με κοινωνικο-οικονομικά κριτήρια 
στην ισόρροπη ανάπτυξη του τουριστικού τομέα με σε¬ 
βασμό στην πολιτιστική κληρονομιά της περιοχής και 
στην προστασία και αναβάθμιση της ιδιαίτερης ομορφιάς 
και οικολογικής σημασίας του περιβάλλοντος χώρου κα¬ 
θώς και η ενίσχυση και ανάπτυξη εναλλακτικών μορφών 
τουρισμού. 

11. Η ουσιαστική και ολοκληρωμένη πολιτιστική ανά¬ 
πτυξη της περιοχής και η δημιουργία της απαραίτητης 
πολιτιστικής υποδομής όπως π.χ. η συνέχιση και ολοκλή¬ 
ρωση των εργασιών κατασκευής του Δημοτικού Θεά- 
τρου-πολυκέντρου, και η αναβάθμιση των προσφερομέ- 
νων υπηρεσιών στους επισκέπτες της περιοχής, η ανά¬ 
πτυξη πολιτιστικών δραστηριοτήτων όπως εκθέσεις 
λαογραφίας, ζωγραφικής, γλυπτικής κ.λπ., διοργάνωση 
σεμιναρίων με αντικείμενο τον πολιτισμό και τον τουρι¬ 
σμό. 

12. Η εκμετάλλευση της Δημοτικής πινακοθήκης, δημο¬ 
τικών χώρων στάθμευσης αυτοκινήτων, και η ανάληψη και 
διαχείριση του ελεγχόμενου συστήματος στάθμευσης 
(παρκόμετρα κ,λπ). 

13. Η εκμετάλλευση δημοτικών χώρων με ανταποδοτική 
λειτουργία, όπως π.χ. δημοτικού ρατΚϊηρ. 

14. Η άσκηση επιχειρηματικής δραστηριότητας σχετι¬ 
κής με τοντουρισμό π.χ. διοργάνωση ταξιδίων, κρουαζιέ¬ 
ρων, εκδρομών, περιηγήσεων, ανταλλακτηρίου συναλ¬ 
λάγματος κ,λπ. 

15. Η δημιουργία και η εκμετάλλευση οργανωμένων 
εμπορικών δραστηριοτήτων για την εξυπηρέτηση των κα¬ 
τοίκων και επισκεπτών όπως: δημοτικές αγορές, λαϊκές 
αγορές, καταστήματα, εστιατόρια, αναψυκτήρια, ευρβτ 
ΓΠ3Γΐ<βΐ5 κ.λπ. 

16. Η προώθηση των τοπικών προϊόντων και υπηρεσιών 
και η ανάπτυξη παραγωγικών τομέων της οικονομίας. 

17. Η ανάπτυξη και η εκτέλεση προγραμμάτων για την 

διάδοση της καλλιτεχνικής παιδείας στους τομείς μουσι¬ 
κής, χορού, θεάτρου, κινηματογράφου, εικαστικών τε¬ 
χνών κ.λπ. η διοργάνωση διαφόρων πολιτιστικών δρα¬ 
στηριοτήτων φεστιβάλ κ.λπ. 

18. Η ανάπτυξη της απαραίτητης υποδομής για γρήγο¬ 
ρη πρόσβαση στις πληροφορίες που διαθέτουν περιφε¬ 
ρειακοί, εθνικοί, ή διεθνείς οργανισμοί, η διαχείριση και 
διάχυσή τους προς όλα τα ενδιαφερόμενο σε τοπικό επί¬ 
πεδο μέρη (κατοίκους, εταιρείες, συλλόγους, κ.λπ.). 

19. Η μελέτη, κατασκευή και συντήρηση τεχνικών έρ¬ 
γων υποδομής στην περιοχή του δήμου καθώς επίσης και 
η ανάληψη παρόμοιων έργων σε άλλους δήμους, η ανά¬ 
ληψη εργολαβιών για κατασκευή οποιοσδήποτε μορφής 
και είδους έργων και η παρακολούθηση διεκπεραίωση και 
προώθηση έργων που εκτελούνται εργολαβικά από ιδιω¬ 
τικούς φορείς. 

20. Η ανάληψη, η εκτέλεση και η διαχείριση έργων οικι¬ 
στικής ανάπλασης και ανάπτυξης καθώς και η συμμετοχή 
σε εταιρία μικτής οικονομίας για την οικιστική ανάπτυξη 
περιοχών που πρόκειται να ενταχθούν στο σχέδιο πόλης, 
έργο το οποίο θα εκτελέσει η επιχείρηση. 

21. Η ανάληψη εργολαβιών για την κατασκευή κατοι¬ 
κιών στα πλαίσια ενός κοινωνικού στεγαστικού προγράμ¬ 
ματος. 

22. Η κατασκευή τεχνικών έργων κάθε είδους που ανα¬ 
τίθενται στην δημοτική επιχείρηση από φυσικά ή νομικά 
πρόσωπα του ιδιωτικού ή δημοσίου τομέα. 

23. Η συλλογή, μεταφορά, απόθεση και επεξεργασία 
απορριμμάτων καθώς και η ανάληψη καθαρισμών παντός 
είδους από δημόσιους και ιδιωτικούς φορείς. 

24. Η παροχή συμβουλευτικών υπηρεσιών για θέματα 
διοικητικά, αναπτυξιακά, νομικά, οικονομικά, τεχνικά και 
υψηλής τεχνολογίας. 

25. Η ίδρυση και λειτουργία γραφείου τελετών και μνη- 
μοσύνων. 

26. Η διαχείριση και εκμετάλλευση κοιμητηρίων. 

27. Η δημιουργία της απαραίτητης κοινωνικής και πολι¬ 
τιστικής υποδομής με την κατασκευή, διαχείριση και εκ¬ 
μετάλλευση, πολιτιστικών κέντρων, εκθεσιακών χώρων, 
μουσείων, βιβλιοθηκών, χωρών αναψυχής, βρεφονηπια¬ 
κών κέντρων, κέντρων ηλικιωμένων (ΚΑΠΗ) κέντρου αρω¬ 
γής, υγείας και κοινωνικής μέριμνας κ.λπ. 

28. Η εμπορία ειδών και η παροχή υπηρεσιών υψηλής 
τεχνολογίας. 

29. Η λειτουργία και εκμετάλλευση γραφείου εκκενώ- 
σεως λυμάτων. 

30. Η εκμετάλλευση των χώρων που παραχωρούνται 
από τον δήμο για διαφημιστικούς λόγους. 

31. Η τουριστική και πολιτιστική προβολή του δήμου και 
της ευρύτερης περιοχής και η δημιουργία και λειτουργία 
γραφείου πληροφόρησης. 

32. Η γενικότερη ανάπτυξη δραστηριοτήτων που έχουν 
ως σκοπό την πραγματοποίηση εσόδων. 

33. Η βελτίωση και ο εκσυγχρονισμός των συγκοινωνια¬ 
κών μέσων της περιοχής. 

34. Η ανάληψη δράσεων με στόχο την πληρέστερη κά¬ 
λυψη των κοινωνικών αναγκών. 

35. Η λειτουργία και εκμετάλλευση της υπό μελέτη μα¬ 
ρίνας σκαφών αναψυχής του δήμου. 

36. Η εκμετάλλευση κοινοχρήστων χώρων του δήμου 
για διαφημιστικές μισθώσεις. 

37. Η λειτουργία και εκμετάλλευση των δημοτικών απο¬ 
χωρητηρίων. 


38. Η εκμετάλλευση των δημοτικών σφαγείων. 

39. Η επιμόρφωση στελεχών των Ο.Τ.Α. του νομού κα¬ 
θώς και άλλων νομικών προσώπων δημοσίου και ιδιωτι¬ 
κού δικαίου. 

40. Η δημιουργία της απαραίτητης τεχνικής, τεχνολογι¬ 
κής, η άλλου είδους υποδομής για την υποστήριξη και 
ανάπτυξη των δραστηριοτήτων τόσο του δήμου όσο και 
των επαγγελματιών της περιοχής και η συνεργασία με τον 
ιδιωτικό τομέα για κοινή συμμετοχή σε προγράμματα και 
πρωτοβουλίες της Ε.Ε. 

41. Η συνδιοργάνωση και λειτουργία με άλλους φορείς 
ή ιδιώτες προγραμμάτων κατάρτισης. 

42. Η δημιουργία θυγατρικών εταιρειών ή η συμμετοχή 
ή η συνεργασία με υφιστάμενες ή η εξαγορά τους με πα¬ 
ρεμφερείς σκοπούς. 

43. Η είσπραξη, διαχείριση τοπικών εσόδων και τελών. 

ΠΕΡΙΟΥΣΙΑΚΑ ΣΤΟΙΧΕΙΑ ΚΑΙ ΑΡΧΙΚΟ ΚΕΦΑΛΑΙΟ 

Το κεφάλαιο της επιχείρησης είναι 35,0 εκ. δρχ. από το 
οποίο τα 10,0εκ. δρχ αποτελούν το αρχικό κεφάλαιο της 
επιχείρησης εγεγραμμένο στον κ.α. 05/161.9Θ του προϋ¬ 
πολογισμού Δήμου Κορινθίων έτους 1996 και τα υπόλοι¬ 
πα 25,0εκ. είναι εγεγραμμένα στον κ.α. 05/161.9Θ του 
προϋπολογισμού Δήμου Κορινθίων έτους 1999 και απο¬ 
τελούν αύξηση του μετοχικού κεφαλαίου της επιχείρη¬ 
σης. 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της επιχείρησης είναι τα έσοδα από την άσκηση 
της δραστηριότητάς της: οι πρόσοδοι από την περιουσία 
της, δάνεια, δωρεές, κληρονομιές, και λοιπές επιχορηγή¬ 
σεις. 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της επιχείρησης ορίζεται σε 50 χρόνια αρ- 
χόμενη από την δημοσίευση του καταστατικού αυτού 
στην Εφημερίδα της Κυβερνήσεως. 

ΔΙΑΧΕΙΡΙΣΗ 

Η διαχείριση της επιχείρησης γίνεται με ιδιαίτερο προ¬ 
ϋπολογισμό εσόδων και εξόδων και είναι ανεξάρτητη από 
την λοιπή δημοτική διαχείριση, καθώς η επιχείρηση δια¬ 
θέτει αυτοτελή και ανεξάρτητη ταμειακή υπηρεσία. Η δια¬ 
χείριση γίνεται σύμφωνα με όσα ειδικότερα ορίζονται στο 
άρθρο 280 Π.Δ. 410/95 και σύμφωνα με την εκάστοτε 
ισχύουσα φορολογική και εν γένει νομοθεσία. 

Ο διαχειριστικός της έλεγχος γίνεται σύμφωνα με όσα 
ειδικότερα ορίζονται στο άρθρο 281 Π.Δ. 410/1995. 

Το Δημοτικό Συμβούλιο εγκρίνει τον ισολογισμό της 
επιχείρησης και αποφασίζει, όποτε κρίνει σκόπιμο, την 
διενέργεια έκτακτου διαχειριστικού και ταμειακού ελέγ¬ 
χου. 

ΔΙΑΛΥΣΗ - ΕΚΚΑΘΑΡΙΣΗ 

Η επιχείρηση διαλύεται με την συμπλήρωση του χρόνου 
διάρκειάς της, εκτός αν παραταθεί ο χρόνος διάρκειάς 
της. Επίσης διαλύεται σε περίπτωση πτωχεύσεώς της, ως 
και με απόφαση του Δημοτικού Συμβουλίου η οποία λαμ- 
βάνεται με απόλυτη πλειοψηφίατων μελών του και πράξη 
επικύρωσής της από τον γενικό γραμματέα της περιφέ¬ 
ρειας Πελοποννήσου και δημοσίευση αυτή στην Εφημε¬ 
ρίδα της Κυβερνήσεως. 

Την διάλυση της επιχείρησης ακολουθεί το στάδιο εκ¬ 
καθάρισης, κατά το οποίο εκκαθαρίζονται οι εκκρεμείς 
υποθέσεις της επιχείρησης, ρευστοποιείται η περιουσία 
της επιχείρησης, πληρώνονται τα τυχόν χρέη της, ικανο¬ 
ποιούνται οι προς τρίτους υποχρεώσεις, ικανοποιούνται 
τα δικαιώματα και οι αξιώσεις της επιχείρησης. Όποια πε- 

ριουσιακά στοιχεία απομένουν, ως προϊόν της εκκαθάρι¬ 
σης. περιέρχονται στην περιουσία του Δήμου Κορινθίων. 
ΝΟΜΙΚΕΣ ΔΙΑΤΑΞΕΙΣ 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
σχετικές με τις Δημοτικές και κοινοτικές επιχειρήσεις δια¬ 
τάξεις του Π.Δ. 410/95 (Δ.Κ.Κ.) και με την με αριθμό 
25027/2.4.84 απόφαση του Υπουργού Εσωτερικών που 
δημοσιεύτηκε στο ΦΕΚ 244/19.4.84 (τεύχος Β'). 

Η θητεία του Διοικητικού Συμβουλίου ακολουθεί την θη¬ 
τεία του Δημοτικού Συμβουλίου και σε κάθε περίπτωση 
λήγει το αργότερο τρεις (3) μήνες μετά την εγκατάσταση 
του νέου Δημοτικού Συμβουλίου. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Κοριν- 
θίων ύψους 25.000.000 δρχ. για το έτος τροποποίησης 
της αρχικής συστατικής πράξης (αριθ. 9191/30.5.96 από¬ 
φαση Π. Δ/ντή Ν. Κορινθίας - ΦΕΚ 470/20.06.96 τ.Β'), η 
οποία είναι γραμμένη στον Κ. Α. 05/161.9Θ του προϋπολο¬ 
γισμού έτους 1999του Δήμου. 

Η απόφαση αυτή να δημοσιευθεί, στην Εφημερίδα της 
Κυβερνήσεως. 

Κόρινθος, 16 Δεκεμβρίου 1999 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αριθ. 18591 (4) 

Σύσταση Δημοτικού Νομικού Προσώπου με την επωνυμία 
«Οργανισμός Βρεφονηπιακών & Παιδικών Σταθμών 
Δήμου Κορινθίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 & 203 του Π .Δ. 410/95. 

2. Τις διατάξεις του Ν. 2503/97. 

3. Την αριθ. Π2β/2827/97 κοινή απόφαση των Υπουργών 
ΕΣ.Δ.Δ.Α. & Υγείας & Πρόνοιας περί προτύπου Κανονι¬ 
σμού Λειτουργίας Δημοτικών Νομικών Προσώπων Παιδι¬ 
κών & Βρεφονηπιακών Σταθμών. 

4. Την αριθ. Γ2β/3766/1999 απόφαση του Υπουργού 
Υγείας & Πρόνοιας, που δημοσιεύτηκε στο ΦΕΚ 
2005/τ.Β'/99 περί μεταβίβασης στο Δήμο Κορινθίων των: 
α) Κ.Π.Σ. Κορίνθου, β) Β' Κ.Π.Σ. Κορίνθου, γ) Γ Κ.Π.Σ., δ) 
Δ' Κ.Π.Σ. Κορίνθου, ε) Κ.Β.Σ. Κορίνθου και στ) Κ.Β.Σ. Εξα- 
μιλίων. 

5. Τις διατάξεις του άρθρου 29* του Ν. 1558/85 όπως 
προστέθηκε με το άρθρο 27 του Ν. 2081/92 με το οποίο 
και ορίζεται έλεγχος των δαπανών που προκαλούν οι κα¬ 
νονιστικές διοικ. Διατάξεις και όπως αυτό τροποποιήθηκε 
με το άρθρο 1 του Ν. 2469/97. 

6. Την αριθ. 20/378/1999 νομίμως ληφθείσα απόφαση 
του Δημοτικού Συμβουλίου Κορινθίων, αποφασίζουμε: 

1. Τη σύσταση στο Δήμο Κορινθίων ιδίου Νομικού Προ¬ 
σώπου με την επωνυμία «Οργανισμός Βρεφονηπιακών 
και Παιδικών Σταθμών Δήμου Κορινθίων» στον οποίο συγ¬ 
χωνεύονται οι έξι (6) παρακάτω Βρεφονηπιακοί και Παιδι¬ 
κοί Σταθμοί: 

Α) Κρατικός Παιδικός Σταθμός Κορίνθου, 

Β) Β' Κρατικός Παιδικός Σταθμός Κορίνθου, 


Γ) Γ Κρατικός Παιδικός Σταθμός Κορίνθου, 

Δ) Δ' Κρατικός Παιδικός Σταθμός Κορίνθου, 

Ε) Βρεφονηπιακός Σταθμός Κορίνθου και 
ΣΤ) Βρεφονηπιακός Σταθμός Εξαμιλίων. 

2. Σκοπός του Νομικού Προσώπου είναι η παραμονή, η 
καθημερινή φύλαξη, η φροντίδα, η ημερήσια διατροφή, η 
διαπαιδαγώγηση και ψυχαγωγία των νηπίων των εργαζο¬ 
μένων γονέων και ιδιαίτερα των εργαζομένων μητέρων, 
καθώς επίσης η πολύπλευρη νοητική, συναισθηματική, 
κοινωνική και ψυχοσωματική ανάπτυξη των παιδιών και η 
φυσική μετάβασή τους από την οικογενειακή ζωή στο 
σχολικό περιβάλλον. 

3. Στο συνιστώμενο Νομικό Πρόσωπο περιέρχεται όλη 
η κινητή και ακίνητη περιουσία των Κρατικών Παιδικών και 
Βρεφονηπιακών Σταθμών. 

4. Πόροι του Νομικού Προσώπου θα είναι: 

Α) Η ετήσια επιχορήγηση του Υπουργείου Υγείας και 
Πρόνοιας 

Β) Κάθε παροχή του Δημοσίου ή άλλη νόμιμη πρόσοδος 
και 

Γ) Οι εισπράξεις από το αντίτιμο των πραγμάτων ή των 
Υπηρεσιών που παρέχει το Νομικό Πρόσωπο. 

. 5. Το συνιστώμενο Νομικό Πρόσωπο εκπροσωπείται 
ενώπιον των δικαστηρίων ή άλλης αρχής από τον Πρόε¬ 
δρο ή σε περίπτωση απουσίας ή κωλύματος του Προέ¬ 
δρου από τον Αντιπρόεδρο του. 

6. Έδρα του Νομικού Προσώπου ορίζεται η Κόρινθος. 
Με την παραπάνω απόφαση δεν προκαλείται επιπλέον 
δαπάνη στον προϋπ/σμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 16 Δεκεμβρίου 1999 

Ο Γενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 9804 ( 5 ) 

Συγκρότηση Ειδικής Επιτροπής Αξιολόγησης του άρ¬ 
θρου 54παρ. 4 του Ν. 1943/1991. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

Των άρθρων 1 και 2 του Ν. 2503/1997 «Διοίκηση, Οργά¬ 
νωση, Στελέχωσητης Περιφέρειας, ρύθμιση θεμάτων για 
την Τοπική Αυτοδιοίκηση & άλλες διατάξεις». 

Του άρθρου 54 του Ν. 1943/1991 «Εκσυγχρονισμός της 
οργάνωσης της Δημόσιας Διοίκησης, αναβάθμιση του 
προσωπικού της και άλλες συναφείς διατάξεις». 

Του Π.Δ. 318/1992 «Αξιολόγηση των ουσιαστικών προ¬ 
σόντων του προσωπικού των δημοσίων υπηρεσιών - πλην 
εκπαιδευτικών λειτουργών πρωτοβάθμιας και δευτερο¬ 
βάθμιας εκπαίδευσης - και των νομικών προσώπων δημο¬ 
σίου δικαίου». 

2. Την αριθμ. 2661/3.4.1999 απόφαση (ΦΕΚ 373/ 
13.4.1999Τεύχος Β') «Σύσταση -Συγκρότηση Πρωτοβάθ¬ 
μιου Υπηρεσιακού Συμβουλίου της Περιφέρειας». 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού για το τρέχον έτος και για το καθένα από τα επόμε¬ 
να οικονομικά έτη, 1.000.000 εκ. δρχ. η οποία έχει εγγρα- 

φεί στον προϋπολογισμό της Περιφέρειας ΚΑΕ 0515 του 
ειδικού φορέα 061 και Φ 908-50, αποφασίζουμε: 

Συγκροτούμε στην Περιφέρεια Στερεός Ελλάδας Ειδι- - 
κή Επιτροπή αξιολόγησης σύμφωνα με τις διατάξεις του 
άρθρου 54 παρ. 4 του Ν. 1943/1991 αρμόδια για όλο το 
προσωπικό της Περιφέρειας αποτελούμενη από τους κα¬ 
τωτέρω υπαλλήλους της ως εξής: 

Α. ίο Γενικό Διευθυντή Περιφέρειας, ως Πρόεδρο 
Β. Το Πρόεδρο και τα μέλη του Υπηρεσιακού Συμβουλί¬ 
ου της Περιφέρειας, ως μέλη 
Γραμματέας της Επιτροπής ορίζεται ο Γραμματέας του 
πρωτοβάθμιου Υπηρεσιακού Συμβουλίου. 

Εισηγητής ορίζεται ο προϊστάμενος της Διεύθυνσης Δι¬ 
οίκησης με αναπληρωτή του τον Προϊστάμενο του τμή¬ 
ματος Διοίκησης Προσωπικού της Περιφέρειας. 

Έργο της Ειδικής Επιτροπής Αξιολόγησης είναι η εξέ¬ 
ταση όλων των εκθέσεων αξιολόγησης που διαλαμβά¬ 
νουν ειδική αιτιολογία για βαθμολογία 9 ή 10, κατά τις δια¬ 
τάξεις της παρ. 8 του άρθρου 8 του Π.Δ. 318/1992 και η 
κρίση σχετικά αν η παρατιθέμενη θεμελιώνεται σε πραγ¬ 
ματικά στοιχεία ή γεγονότα και σε καταφατική περίπτω¬ 
ση, κατά πόσον τα προαναφερόμενα πραγματικά στοι¬ 
χεία ή γεγονότα δικαιολογούν την βαθμολογία 9 ή 10, 
σύμφωνα με τις διατάξεις της παρ. 9 του άρθρου 8 του 
Π.Δ. 318/1992. 

Η θητεία των μελών της Ειδικής Επιτροπής αξιολόγη¬ 
σης είναι διετής. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λαμία, 3 Δεκεμβρίου 1999 

Ο Γενικός Γ ραμματέας Περιφέρειας 
ΒΑΣΙΛΕΙΟΣ ΕΞΑΡΧΟΣ 

-♦- 

Αριθ. 17784 (6) 

Σύσταση Νομικού προσώπου στο Δήμο Οπουντίων με 
την επωνυμία «ΔΗΜΟΤΙΚΟ ΩΔΕΙΟ ΟΠΟΥΝΤΙΩΝ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. ίις διατάξεις του άρθρου 203 του ΠΔ 410/ 95 (ΔΚΚ) 

2. Την αριθμ. 133/1994 απόφαση του Δημοτικού Συμ¬ 
βουλίου Οπουντίων με την οποία προτείνεται η σύσταση 
Νομικού προσώπου με την επωνυμία « ΔΗΜΟΤΙΚΟ ΩΔΕΙΟ 
ΟΠΟΥΝΤΙΩΝ», αποφασίζουμε: 

Συνιστούμε Νομικό πρόσωπο με την επωνυμία « ΔΗ ΜΟ- 
ΤΙΚΟ ΩΔΕΙΟ ΟΠΟΥΝΤΙΩΝ». 

Άρθρο Ιο 

Σκοπός του Δημοτικού Ωδείου είναι: 

1) Η καλλιέργεια της μουσικής παιδείας στην ευρύτερη 
περιοχή του ΔΗΜΟΥ με την παροχή της ευκαιρίας και κι¬ 
νήτρων για την εκπαίδευση, επιμόρφωση καιτηνενγένει, 
μουσική καλλιέργεια των δημοτών κάθε ηλικίας, ήτοι: 
α. προσχολικής (4 μέχρι 7 ετών) 
με τη λειτουργία τμήματος μουσικής προπαιδείας βασι¬ 
σμένης στα διεθνώς αναγνωρισμένα συστήματα ΟΗΡΡ 
και ΚΟΝΟΑϋ-Υ. Το τμήμα αυτό θα τροφοδοτεί το Ωδείο 
με τακτικούς σπουδαστές, 
β. σχολικής 

με τη λειτουργία όλων των τμημάτων κλασικών σπου¬ 


δών καθώς και ελευθέρων σπουδών παραδοσιακής λαϊ¬ 
κής και ελαφρός μουσικής. 

γ. μετασχολικής 

με τμήματα ερασιτεχνικά εκμάθησης οργάνων για ψυ¬ 
χαγωγία και ψυχική αποφόρτιση των ενηλίκων. 

2) Η αξιοποίηση όλων των μουσικών - καλλιτεχνικών 
ανησυχιών των δημοτών με τη δημιουργία χορωδιών: μι¬ 
κτής, παιδικής και πιθανόν άλλων (ανδρικής, γυναικείας 
κ.λπ). 

3) Η δημιουργία φιλαρμονικής με την ιδιαίτερη στήριξη 
τμήματος πνευστών οργάνων. 

4) Η καλλιέργεια της Βυζαντινής παραδοσιακής μουσι¬ 
κής με τη δημιουργία τμήματος μελέτης και εκπαίδευσης 
στην παρασημαντική σημειογραφία και φωνητική, με 
στόχο την εκπαίδευση νέας γενιάς ιεροψαλτών και διδα¬ 
σκάλων για τη διαφύλαξη της βυζαντινής μουσικής παρά¬ 
δοσης και την επάνδρωση των ιερών ναών με καλλίφω¬ 
νους και γνώστες του αντικειμένου ιεροψάλτες. 

5) Η συμβολή στη γνωριμία και επικοινωνία του κοινού 
με τη μουσική μας παράδοση, καθώς και μετά διεθνή μου¬ 
σικά δρώμενα, μέσω της οργάνωσης συναυλιών, διαλέξε¬ 
ων, μουσικών διαγωνισμών, φεστιβάλ κ.ά. 

6) Η μεσο-μακροπρόθεσμη πολιτισμική αναβάθμιση της 
περιοχής ως αποτέλεσμα των παραπάνω. 

Άρθρο 2ο 

Πόροι του Δημοτικού Ωδείου είναι: 

α) Η ετήσια επιχορήγηση του Κράτους. 

β) Κάθε είδους εισφορές, δωρεές, κληρονομιές και κλη¬ 
ροδοσίες. 

γ) Εισπράξεις από το αντίτιμο των πραγμάτων που θα 
παρέχει και 

δ) Πρόσοδοι από την περιουσία που θα αποκτήσει. 

Άρθρο 3ο 

Το Δημοτικό Ωδείο διοικείται από το Συμβούλιο που έχει 
πέντε (5) μέλη με ισάριθμα αναπληρωματικά: 

1) Πρόεδρος είναι ο Δήμαρχος ή ο Αντιδήμαρχος που 
ορίζει ο Δήμαρχος 

2) Δύο Δημοτικοί Σύμβουλοι που ορίζονται με απόφαση 
του Δημοτικού Συμβουλίου 

3) Ένας εκπρόσωπος του Συλλόγου Γονέων και Κηδε¬ 
μόνων Δημοτικού Σχολείου Μαρτίνου και 

4) Ένας εκπρόσωπος του Συλλόγου Γ ονέων και Κηδε¬ 
μόνων Πρωτοβάθμιας Εκπ/σης Λάρυμνας. 

Η θητεία του Δ.Σ. θα ακολουθεί την Δημοτική περίοδο. 

Ακροτελεύτιο άρθρο 

Από τις διατάξεις της παραπάνω απόφασης προκαλεί- 
ται δαπάνη σε βάρος του προϋπολογισμού του Δήμου πο- 
σόν πεντακοσίων χιλιάδων (500.000) δρχ. για το έτος 
1999 και επτά εκατομμυρίων (7.000.000) δρχ. για καθένα 
από τα επόμενα πέντε έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λαμία, 8 Δεκεμβρίου 1999 

Με εντολή Γενικού Γραμματέα Περιφέρειας 
Ο Διευθυντής κ,α.α. 

ΣΤΑΥΡΟΥΛΑ ΠΑΠΑΓΕΩΡΓΙΟΥ 

Αριθ. 14936 

Τροποποίηση της 13264/18.11.1998 απόφασης 
Νομάρχη Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις: 
α) Της παραγράφου 13 του άρθρου 13 του Ν. 2601/1998 
«Ενισχύσεις ιδιωτικών επενδύσεων για την οικονομική 
ανάπτυξη της χώρας και άλλες διατάξεις» (Α' 81). 

β) Του Ν. 2520/1997 που τροποποιήθηκε μετο άρθρο 70 
του Ν. 2538/1997 «Τροποποίηση της κείμενης νομοθε¬ 
σίας για τα γεωργικά και κτηνιατρικά φάρμακα, ρύθμιση 
χρεών συνεταιριστικών οργανώσεων και άλλες διατά¬ 
ξεις» (Α' 242) και το άρθρο 13του Ν. 2601/1998. 

γ) Της 277/25.7.1997 κοινής απόφασης των Υπουργών 
Οικονομικών και Γεωργίας «Περί κινήτρων και οικονομι¬ 
κών ενισχύσεων για την επιτάχυνση της προσαρμογής 
των γεωργικών διαρθρώσεων στα πλαίσια του ΚΑΝ 
950/97 Ε.Ε.». 

ό) Της αριθ. 337410/10.7.1998 κοινής απόφασης των 
Υπουργών Εσωτερικών Δημοσίας Διοίκησης και Αποκέ¬ 
ντρωσης, Οικονομικών και Γεωργίας. 

ε) Το με αριθμό πρωτοκόλλου 9481/23.10.1998 έγγρα¬ 
φο της Β' ΔΟΥ Σερρών. 

στ) Το με αριθμό πρωτοκόλλου 1786/3.11.1998 έγγρα¬ 
φο της ΕΑΣ Σερρών. 

ζ) Την αριθ. 13264/16.11.1998 απόφασή μας «Συγκρό¬ 
τηση επιτροπής για την εξέταση αιτήσεων, για βεβαίωση 
ιδιότητας αγροτών, νέων αγροτών, νεοεισερχομένων 
στον αγροτικό τομέα σύμφωνα με το Ν. 2520/97». 

η) Την αριθ. 4902/21.9.1999 απόφασή μας «Τροποποίη- 
ση της αριθ. ΓΝ/96/5.6.95 απόφασής μας «Περί τοποθε- 
τήσεως - ορισμού Προϊσταμένων Τμημάτων - στη Δ/νση 
Γεωργίας Ν.Α. Σερρών». 


( 7 ) θ) Την αριθ. 12799/22.10.1999 απόφασή μας «Μετακι¬ 
νήσεις γεωπόνων της Δ/νσης Γεωργίας Ν.Α. Σερρών σε 
νέες θέσεις». 

ι) Την κατόπιν των ανωτέρω ανάγκη τροποποίησης της 
αριθ. 13264/16.11.1998 απόφασής μας, αποφασίζουμε: 

Τροποποιούμε την αριθ. 13264/16.11.1998 απόφασή 
μας ως εξής: 

α) Απαλλάσσουμε τον Φιλτζαντζή Οδυσσέατου Αθανα¬ 
σίου, γεωπόνο του κλάδου ΠΕ01 με βαθμό Α' από τα κα- 
θήκοντά του ως Προέδρου της τριμελούς επιτροπής, που 
συγκροτήθηκε με την ανωτέρω απόφασή μας και στη θέ¬ 
ση του τοποθετούμε τον Κοσμίδη Γαβριήλ του Θεοχάρη, 
Γεωπόνο με βαθμό Α' του κλάδου ΠΕ01 με αναπληρωτή 
του τον γεωπόνο με βαθμό Α'του κλάδου ΠΕ01 Καζίνο Αν- 
δρέα του Γρηγορίου. 

β) Απαλλάσσουμε το γεωπόνο του κλάδου ΠΕ01 με 
βαθμό Α Χατζηελευθερίου Θωμά του Χρήστου από τα κα- 
θήκοντάτου ως Εισηγητή της Επιτροπής και στη θέση του 
τοποθετούμε τη γεωπόνο του κλάδου ΠΕ01 με βαθμό Α' 
Τζουφίδου Φωτεινή του Ανέστη με αναπληρώτριά της τη 
γεωπόνο με βαθμό Α' του κλάδου ΠΕ01 Ανδρεάδου Ελέ¬ 
νη του Χαράλαμπου. 

Κατά τα άλλα ισχύει η αριθ. 13264/16.11.1998 απόφασή 
μας. 

Η ισχύς της παρούσας αρχίζει από της δημοσιεύσεως 
στην Εφημερίδα της Κυβερνήσεως και στην προκειμένη 
περίπτωση από 1.1.2000 και μέχρι 31.12.2000. 

Η απόφαση αυτή να δημοσιευθεί στην Εφημερίδα της· 
Κυβερνήσεως. 

Σέρρες, 1 Δεκεμβρίου 1999 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΠ 

* ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: (ΊΐΙρ: νννννν.βί.ρΓ 


β-Π13ίΙ: ννβΐ3ΓΠ3δΐ8Γ @ θί·9 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ. Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδε£ ! 200 δ Ρ* 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ ^ σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Προκηρύξεων Α.Σ. Ε. Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινό από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





